Мех, снег і смех
*Таццяна Мушынская*

Дзед Мароз нёс свой мех

Ды паставіў мех у снег.

Снег ішоў, ішоў, ішоў...

Дзед свой мех і не знайшоў.

Развязалі птушкі мех,

Там знайшлі гарэзны[[1]](#footnote-1) смех.

Калыханкі і лічылкі,

Забаўлянкі і дражнілкі,

Казкі, мноства небыліц —

Для братоў і для сястрыц.

Казкі, байкі ўсіх гатункаў

Будуць лепшым падарункам.

Разбярыся: дзе тут мех?

Дзе тут снег? І дзе тут смех?

1. *Гарэ́зны* — рус.: озорной [↑](#footnote-ref-1)